12.8.2022
SK
Úradný vestník Európskej únie
L 211/83
NARIADENIE KOMISIE (EÚ) 2022/1393 z 11. augusta 2022, ktorým sa mení nariadenie (ES) č. 1881/2006, pokiaľ ide o maximálne hodnoty obsahu delta9-tetrahydrokanabinolu (Δ9-THC) v semenách konopy siatej a vo výrobkoch z nich (Text s významom pre EHP)
EURÓPSKA KOMISIA,
so zreteľom na Zmluvu o fungovaní Európskej únie, so zreteľom na nariadenie Rady (EHS) č. 315/93 z 8. februára 1993, ktorým sa stanovujú postupy Spoločenstva u kontaminujúcich látok v potravinách (1), a najmä na jeho článok 2 ods.
3, keďže: (1)
Nariadením Komisie (ES) č. 1881/2006 (2) sa stanovujú maximálne hodnoty obsahu niektorých kontaminantov v potravinách.
(2)
Pracovná skupina pre kontaminanty v potravinovom reťazci pôsobiaca v rámci Európskeho úradu pre bezpečnosť potravín (ďalej len „úrad“) prijala v roku 2015 vedecké stanovisko k rizikám pre ľudské zdravie v súvislosti s prítomnosťou tetrahydrokanabinolu (THC) v mlieku a iných potravinách živočíšneho pôvodu (3).
THC, konkrétne Δ9-THC, je najvýznamnejšou zložkou rastliny konopy siatej Cannabis sativa.
Úrad stanovil akútnu referenčnú dávku 1 μg Δ9-THC/kg telesnej hmotnosti.
(3)
S cieľom získať viac údajov o prítomnosti Δ9-THC a ďalších relevantných nepsychoaktívnych prekurzorov v potravinách získaných z konopy siatej a potravinách obsahujúcich konopu siatu alebo zložky z tejto rastliny bolo prijaté odporúčanie Komisie (EÚ) 2016/2115 (4).
(4)
Úrad 7. januára 2020 uverejnil vedeckú správu, v ktorej posúdil akútnu expozíciu človeka účinkom Δ9-THC (5) a v ktorej zohľadnil údaje o výskyte získané na základe odporúčania (EÚ) 2016/2115.
V niektorých odhadoch akútnej expozície bola akútna referenčná dávka 1 μg/kg telesnej hmotnosti prekročená.
Aj keď sa predpokladá, že odhady expozície budú akútnu expozíciu Δ9-THC v Únii nadhodnocovať, súčasná expozícia Δ9-THC predstavuje potenciálne zdravotné riziko.
(5)
V záujme zabezpečenia vysokej úrovne ochrany ľudského zdravia by sa preto mali pre konopné semená a produkty zo semien konopy siatej stanoviť maximálne hodnoty obsahu.
Keďže sa kyselina delta-9-tetrahydrokanabinolová (Δ9THCA) môže v dôsledku spracovania premeniť na Δ9-THC, maximálna hodnota obsahu by sa mala stanoviť pre súčet hodnoty Δ9-THC a Δ9-THCA, vyjadrený ako ekvivalenty Δ9-THC.
(6)
Nariadenie (ES) č. 1881/2006 by sa preto malo zodpovedajúcim spôsobom zmeniť.
(7)
S cieľom umožniť hospodárskym subjektom pripraviť sa na nové pravidlá zavedené týmto nariadením je vhodné poskytnúť primeraný čas dovtedy, kým sa maximálne hodnoty obsahu nezačnú uplatňovať.
Okrem toho je vhodné stanoviť prechodné obdobie pre potraviny, ktoré boli zákonne uvedené na trh pred dátumom uplatňovania tohto nariadenia.
(8)
Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
(1) Ú. v. ES L 37, 13.2.1993, s. 1.
(2) Nariadenie Komisie (ES) č. 1881/2006 z 19. decembra 2006, ktorým sa ustanovujú maximálne hodnoty obsahu niektorých kontaminantov v potravinách (Ú. v.
EÚ L 364, 20.12.2006, s. 5).
(3) Vestník Európskeho úradu pre bezpečnosť potravín (EFSA Journal) 2015;13(6):4141.
(4) Odporúčanie Komisie (EÚ) 2016/2115 z 1. decembra 2016 týkajúce sa monitorovania prítomnosti Δ9-tetrahydrokanabinolu, jeho prekurzorov a iných kanabinoidov v potravinách (Ú. v.
EÚ L 327, 2.12.2016, s. 103).
(5) EFSA (Európsky úrad pre bezpečnosť potravín), Arcella D, Cascio C a Mackay K, 2020.
Acute human exposure assessment to tetrahydrocannabinol (Δ9-THC).
[Posúdenie akútnej expozície človeka tetrahydrokanabinolu (Δ9-THC)].
Vestník EFSA (EFSA Journal) (2020) 18(1):5953, 41 s https://doi.org/10.2903/j.efsa.2020.5953.